《柳梢青（席上）》
宋代·吴礼之

板约红牙。歌翻白雪，杯泛流霞。苏小情多，潘郎年少，欢计生涯。

轩窗临水人家。更门掩、青春杏花。百万呼卢，十千沽酒，不负韵华。

作者简介：字子和，钱塘人。生卒年均不详，[约公元一一九八年前后在世]，即约宋宁宗庆元中前后在世。工词。尝有王生陶女月夜共沉西湖，礼之作霜天晓角吊之。礼之有顺受老人词五卷，《花庵词选》传于世。